Monca
Monca (it. Monza) – Italijos miestas Lombardijoje, prie Lambro upės (Po intakas). Jis yra Moncos ir Briancos provincijos centras. Miestas 2020 m. turėjo 124,3 tūkst. gyventojų ir yra trečias pagal dydį miestas Lombardijoje. Monca yra 15 km į šiaurės rytus nuo Milano. Išvystyta mašinų, chemijos, tekstilės, spaudos pramonė. Yra Milano universiteto filialas, teismo rūmai. Moncos parkas yra ketvirtas pagal dydį miesto parkas Europoje.